ആര്.എസ്.എസിന് തടയിടാന് ജവഹര് ബാല് മഞ്ചിന്റെ കേരള മോഡല് കോണ്ഗ്രസ് ദേശീയ തലത്തിലേക്ക് വ്യാപിപ്പിച്ചു ന്യൂഡല്ഹി: ആര്.എസ്.എസിന് മൂക്ക് കയറിടാന് ജവഹര് ബാല് മഞ്ചിന്റെ പ്രവര്ത്തനം ദേശീയ തലത്തില് വ്യാപിപ്പിച്ച് കോണ്ഗ്രസ്. 2007 ല് കേരളത്തില് തുടക്കമിട്ട ജവഹര് ബാലജന വേദി ജെ.ബി.വിയുടെ മാതൃകയിലായിരിക്കും ജവഹര് ബാല് മഞ്ചിന്റെ പ്രവര്ത്തനം. 7 മുതല് 17 വയസുവരെ പ്രായമുള്ള കുട്ടികളെ കോണ്ഗ്രസ് ആശയത്തിലേക്ക് ആകര്ഷിക്കാനാണ് നീക്കം . കേരളത്തില് നിന്നുള്ള കോണ്ഗ്രസ് നേതാവ് ജി.വി. ഹരിയെ ജവഹര് ബാല് മഞ്ചിന്റെ അധ്യക്ഷനാക്കി നിയമിച്ചിട്ടുണ്ട്. ബാലജനവേദിയില് നിലവില് കേരളത്തില് രണ്ടര ലക്ഷത്തോളം കുട്ടികള് അംഗങ്ങളാണെന്നും സംഘടനയിലെ അംഗങ്ങളായിരുന്ന 32 പേര് നിലവില് എന്.എസ്.യു.ഐയുടെ സുപ്രധാന പദവികള് വഹിക്കുന്നുണ്ടെന്നുമാണ് സംഘാടകര് ചൂണ്ടിക്കാട്ടുന്നത് . കേരളത്തില് കോണ്ഗ്രസ് കഴിഞ്ഞ 15 വര്ഷമായി ജവഹര് ബല് മഞ്ച് നടത്തിവരികയാണ്. ഇതുവരെ 2.5 ലക്ഷം കുട്ടികള്ക്ക് പരിശീലനം നല്കിയിട്ടുണ്ട്. അതിന്റെ വിജയം കണക്കിലെടുത്താണ് ഈ പദ്ധതി ദേശീയതലത്തിലേക്ക് വ്യാപിപ്പിക്കുന്നതിനെ കുറിച്ച് ആലോചിച്ചത്. അതിനുശേഷം കഴിഞ്ഞ വര്ഷം അഞ്ച് സംസ്ഥാനങ്ങളിലായി ഒരു പൈലറ്റ് പദ്ധതി ആരംഭിച്ചിരുന്നു. കോണ്ഗ്രസ് പാര്ട്ടിയുടെ ഔദ്യോഗിക പ്രഖ്യാപനത്തോടെ കേരള മോഡല് ജവഹര് ബാല് മഞ്ച് രാജ്യമെമ്ബാടും വ്യാപിപ്പിക്കും ഹരി പ്രമുഖ വാര്ത്താ ഏജന്സിയോട് പ്രതികരിച്ചു . സെമിനാറുകള്, ക്യാമ്ബുകള്, വര്ക്ക്ഷോപ്പുകള്, ഫിസിക്കല് ട്രെയിനിങ് എന്നിവയിലൂടെ കോണ്ഗ്രസിന്റെ പ്രത്യയശാസ്ത്രത്തെക്കുറിച്ചും രാജ്യത്തിന് പാര്ട്ടി നല്കിയ സംഭാവനകളെക്കുറിച്ചും കുട്ടികളെ ബോധവത്കരിക്കുകയും പരിശീലിപ്പിക്കുകയും ചെയ്യുമെന്നും അദ്ദേഹം ചൂണ്ടിക്കാട്ടി .The post ആര്.എസ്.എസിന് തടയിടാന് ജവഹര് ബാല് മഞ്ചിന്റെ കേരള മോഡല് കോണ്ഗ്രസ് ദേശീയ തലത്തിലേക്ക് വ്യാപിപ്പിച്ചു first appeared on MalayalamExpressOnline.